Venko Filipče

Venko Filipče (macedonian: Венко Филипче) es un politico de Nord-Macedonia. Il nascet ye li 13-im de junio 1977 in Skopje e es desde li 30-im de junio 2024 presidente del Socialdemocratic Union de Macedonia quam successor de Dimitar Kovachevski.

Personal e professional vive
Venko Filipče studiat medicina in Skopje. Il es li filio del Ilija Filipče, qui esset ministre por sanité de Nord-Macedonia inter 1994 e 1997. Venko Filipče specialisat se a neuro-chirurgie. In li annu 2011 Venko Filipče fat su doctoratu in neuro-chirurgie e il anc studiat por un annu neuro-chirurgie in Dayton (Ohio) in li Unit States de America.

Venko Filipče laborat anc quam professor del universitá in Skopje e esset li consiliero por questiones sanitari del ex-prim-ministre Zoran Zaev. Il es li autor de pluri articules in revues scientific pri neuro-chirurgie.

Venko Filipče es maritat e have un filio.

Political cariera
 2017-2024  Venko Filipče esset ministre por sanitá de Nord-Macedonia.
 2024 Venko Filipče es electet ye li 30-im de junio 2024 quam presidente del Socialdemocratic Union de Macedonia quam successor de Dimitar Kovachevski.

Categorie: Nord-Macedonia
Categorie: Politicos de Nord-Macedonia